உலக கோப்பை கால்பந்து இறுதிப்போட்டியில் வென்ற பின் பிரான்ஸ் அதிபர் இமானுவேல் மேக்ரன் வெளியிட்ட வீடியோ ஒன்று வைரலாகி உள்ளது. பிரான்ஸ் வீரர்களுடன் அவர் போட்டியின் வெற்றியை சந்தோசமாக கொண்டாடியுள்ளார். ஃபிபா உலகக் கோப்பை கால்பந்து போட்டியில் பிரான்ஸ் 4-2 என்ற கணக்கில் குரேஷியாவை வீழ்த்தி பெரிய வெற்றி பெற்றுள்ளது. குரேஷியா செய்த சில சிறிய தவறுகளை கூட பிரான்ஸ் கோலாக மாற்றி சாதித்து காட்டியுள்ளது. இந்த போட்டியை பிரான்ஸ், ரஷ்யா, குரேஷியா நாட்டு அதிபர்கள் ஒன்றாக சேர்ந்து பார்த்து இருக்கிறார்கள். இதன் புகைப்படங்கள் தற்போது வெளியாகி உள்ளது.